6. РАЗРЕД

1. уторак, 17.3.2020.

Наставна јединица: Фонетика (особине гласова, подела гласова)

Тип часа: обнављање

Час у потпуности прати реализацију на сајту Министарства. Нема додатних задатака нити појашњења. Ако је потребно, ученици се могу путем мејла обратити наставнику за појашњење или самосталне задатке.

1. среда,18.3.2020.

Наставна јединица: Гласовне промене (једначење сугласника по звучности и по месту творбе, палатализација и сибиларизација)

Тип часа: обнављање

Час у потпуности прати реализацију на сајту Министарства. Нема додатних задатака нити појашњења. Ако је потребно, ученици се могу путем мејла обратити наставнику за појашњење или самосталне задатке.

1. петак,20.3.3030.

Наставна јединица: „Ратар“ Вељко Петровић\*

Тип часа: обрада

\*по ранијем плану наставника за март

Час по плану наставника подразумева самостално читање песме у читанци на стр. 118. (Вулкан).

Након читања требало би да ученици размисле о садржају обративши пажњу на текст - Утисци о прочитаном на 119. стр. Ту ће пронаћи упутство да прочитају и песму Алексе Шантића „О, класје моје“ на 114. стр. у читанци (Вулкан) те да пореде те две песме. Обе су социјалне лирске песме.

Социјална песма је лирска уметничка песма у којој се пева о неком друштвеном (социјалном) проблему или појави као што је друштвена неједнакост, зависности човека од његовог порекла, друштвена неправда и сл.

У песми „Ратар“ у питању је везаност човека за земљу, а тиме и за своје порекло, колективно наслеђе и начин живота.

У песми „О, класје моје“ акценат је на мрачним тоновима због обесправљености сељака и немогућности да користи плодове свог рада, али и позиву на борбу против друштвене неједнакости и неправде.

Што се тиче песме „Ратар“ на коју стављамо нагласак, састоји се од 5 катрена (строфа од 4 стиха) са обгрљеном римом и она укључује и дескрипцију (описивање), имамо портрет (опис) ратара на својој земљи. То је значајна разлика!

У портрету сељака ратара имамо изражајне стилске фигуре: поређења, епитете, ономатопеју, персонификацију.

Слике су видне (доживљавају се очима), слушне (доживљавају се слухом) и тактилне(слике додира).

За домаћи задатак требало би да ученици из песме „Ратар“ издвоје управо стилске фигуре (не само по један пример!) и одреде које су слике видне, које слушне, а које тактилне!

Домаћи задатак послати мејлом наставнику!